அழைப்பிதழ் வடிவமைப்பு சி.எஸ்.கே ரசிகர்களை உற்சாகப்படுத்தியிருக்கிறது. சி.எஸ்.கே ரசிகர்கள், வினோத்துக்கு, தங்கள் வாழ்த்துகளைத் தெரிவித்து வருகின்றனர். இந்த வித்தியாசமான அழைப்பிதழ் குறித்து விவரிக்கும் வினோத்,``தோனி மற்றும் சென்னை சூப்பர் கிங்ஸ் அணியின் தீவிர ரசிகன் நான். எனது திருமண அழைப்பிதழை வித்தியாசமான முறையில் அச்சிட விரும்பினேன். இதுகுறித்து கிராஃபிக் டிசைனரான எனது நண்பரிடம் பேசினேன். அவரும் சென்னை சூப்பர் கிங்ஸ் அணியின் ரசிகர்தான். இருவரும் இந்த அழைப்பிதழை வடிவமைத்தோம்’’ என்றார். மேலும், கடந்த 2015-ம் ஆண்டு சென்னை சேப்பாக்கம் மைதானத்தில் ஐபிஎல் போட்டி நடைபெற்றபோது கேப்டன் தோனி கையெழுத்திட்ட பேட் தனக்குப் பரிசாக வழங்கப்பட்டது குறித்தும் அவர் பகிர்ந்துகொண்டார்.